Source: http://eur-lex.europa.eu/LexUriServ/LexUriServ.do?uri=CELEX:32008L0032:RO:NOT
Timestamp: 2013-12-09 01:11:31+00:00
Document Index: 6867473

Matched Legal Cases: ['articolul 251', 'articolul 251', 'articolul 5', 'articolul 21', 'Articolul 20', 'articolul 13', 'articolul 21', 'articolul 21', 'articolul 21', 'Articolul 21', 'articolul 5', 'articolul 7', 'articolul 21', 'articolul 21']

EUR-Lex - 32008L0032 - RO
Directiva 2008/32/CE a Parlamentului European și a Consiliului din 11 martie 2008 de modificare a Directivei 2000/60/CE de stabilire a unui cadru de politică comunitară în domeniul apei, în ceea ce privește competențele de executare conferite Comisiei
JO L 81, 20.3.2008, p. 60-61 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
propunere Comisie; COM 2006/0397 Final
procedura de codecizie aviz Parlamentul European; prezentat la 11/7/2007
12006E175 12006E251 Selectează toate actele având la bază acest document
32000L0060 modificare modificare anexă 5 de la 21/03/2008
32000L0060 modificare înlocuire articol 20 de la 21/03/2008
32000L0060 modificare înlocuire articol 21 de la 21/03/2008
32000L0060 modificare înlocuire articol 8.3 de la 21/03/2008
52006PC0397 adoptare Afișare măsuri naționale de executare
Directiva 2008/32/CE a Parlamentului European și a Consiliului
de modificare a Directivei 2000/60/CE de stabilire a unui cadru de politică comunitară în domeniul apei, în ceea ce privește competențele de executare conferite Comisiei
(1) Directiva 2000/60/CE a Parlamentului European și a Consiliului [3] prevede adoptarea anumitor măsuri în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [4].
(2) Decizia 1999/468/CE a fost modificată prin Decizia 2006/512/CE, care a introdus procedura de reglementare cu control pentru adoptarea măsurilor care au un domeniu general de aplicare și care sunt destinate să modifice elementele neesențiale ale unui act de bază adoptat în conformitate cu procedura prevăzută la articolul 251 din tratat, inclusiv prin eliminarea unora dintre aceste elemente sau prin adăugarea de elemente noi neesențiale.
(3) În conformitate cu declarația comună a Parlamentului European, a Consiliului și a Comisiei [5] cu privire la Decizia 2006/512/CE, pentru ca procedura de reglementare cu control să se aplice actelor adoptate în conformitate cu procedura prevăzută la articolul 251 din tratat, care sunt deja în vigoare, aceste acte trebuie să fie adaptate în conformitate cu procedurile aplicabile.
(4) Comisia ar trebui să fie împuternicită să stabilească specificații tehnice și metode standardizate, precum și să adapteze unele anexe. Deoarece măsurile respective au un domeniu general de aplicare și sunt destinate să modifice elemente neesențiale ale Directivei 2000/60/CE și să o completeze, inclusiv prin adăugarea de elemente noi neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.
(5) Deoarece Comisia a stabilit prin Decizia 2005/646/CE un registru al siturilor în scopul constituirii rețelei de intercalibrare menționată în secțiunea 1.4.1 din anexa V la Directiva 2000/60/CE [6], este necesar să se elimine referirile cu privire la termenele care au expirat.
(6) Directiva 2000/60/CE ar trebui, prin urmare, să fie modificată în mod corespunzător.
(7) Deoarece modificările aduse Directivei 2000/60/CE prin prezenta directivă sunt de natură tehnică și se referă numai la procedura comitetului, acestea nu trebuie să fie transpuse de statele membre. Prin urmare, nu este necesar să se prevadă dispoziții în acest sens,
Directiva 2000/60/CE se modifică după cum urmează:
"(3) Se stabilesc specificațiile tehnice și metodele standardizate de analiză și monitorizare a stării apelor. Aceste măsuri destinate să modifice elemente neesențiale ale prezentei directive, completând-o, se adoptă în conformitate cu procedura de reglementare cu control menționată la articolul 21 alineatul (3)."
2. Articolul 20 se înlocuiește cu următorul text:
Adaptările tehnice ale directivei
(1) Anexele I și III, precum și punctul 1.3.6 din anexa V pot fi adaptate la progresul tehnic și științific având în vedere termenele menționate la articolul 13 pentru revizuirea și actualizarea planurilor de management al bazinelor hidrografice. Aceste măsuri destinate să modifice elemente neesențiale ale prezentei directive se adoptă în conformitate cu procedura de reglementare cu control menționată la articolul 21 alineatul (3).
Dacă este necesar, Comisia poate adopta orientări pentru aplicarea anexelor II și V în conformitate cu procedura de reglementare menționată la articolul 21 alineatul (2).
(2) În scopul transmiterii și al prelucrării datelor, inclusiv a datelor statistice și cartografice, pot fi adoptate formate tehnice, în sensul alineatului (1), în conformitate cu procedura de reglementare menționată la articolul 21 alineatul (2)."
3. Articolul 21 se înlocuiește cu următorul text:
(3) Atunci când se face trimitere la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8."
4. În anexa V, punctul 1.4.1 se modifică după cum urmează:
(a) textul de la punctul (vii) se înlocuiește cu următorul text:
"(vii) Comisia elaborează un proiect de registru al siturilor pentru a forma rețeaua de intercalibrare. Registrul final al siturilor este stabilit în conformitate cu procedura de reglementare menționată la articolul 21 alineatul (2).";
(b) textul de la punctul (ix) se înlocuiește cu următorul text:
"(ix) Rezultatele exercițiului de intercalibrare și valorile pentru clasificările sistemului de monitoring al statelor membre stabilite în conformitate cu punctele (i)-(viii) și destinate să modifice elemente neesențiale ale prezentei directive, completând-o, se adoptă în conformitate cu procedura de reglementare cu control menționată la articolul 21 alineatul (3) și se publică în termen de șase luni de la încheierea exercițiului de intercalibrare."
[2] Avizul Parlamentului European din 11 iulie 2007 (nepublicat încă în Jurnalul Oficial) și Decizia Consiliului din 3 martie 2008.
[3] JO L 327, 22.12.2000, p. 1. Directivă modificată prin Decizia nr. 2455/2001/CE a Parlamentului European și a Consiliului (JO L 331, 15.12.2001, p. 1).
[6] Decizia 2005/646/CE a Comisiei din 17 august 2005 de stabilire a unui registru al siturilor în scopul creării unei rețele de intercalibrare în conformitate cu Directiva 2000/60/CE (JO L 243, 19.9.2005, p. 1).